มีอะไรกับแฟนตอนใกล้ประจำเดือนจะหมด ไม่ได้สวมถุงยาง หลั่งนอก แต่ทานยาคุมฉุกเฉิน ไป แล้ว ก็มีอะไร กับแฟนอีกตอนประจำเดือนหาย หลั่งนอก แต่ ตอนหลั่งนอกน้ำอสุจิเลอะข้างนอกอวัยวะเพศนิดนึง แต่ได้ทานยาคุม แบบ 21 เม็ด อยู่ มีโอกาสท้องสูงมั้ยค่ะ
สวัสดีค่ะ ยาคุมกำเนิดแบบแผงรายเดือนนั้นเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้ และต้องกินทุกวันจนหมดแผง กรณีเป็น 21 เม็ดเมื่อกินหมดก็ให้เว้น 7 วันให้ประจำเดือนมาแล้วค่อยกินแผงใหม่จากที่กล่าวมา ถ้าขณะมีเพศสัมพันธ์ทุกครั้ง กำลังกินยาคุมแบบแผงรายเดือนอยู่ โอกาสตั้งครรภ์มีได้น้อยมากๆ จริงๆแล้วไม่จำเป็นต้องกินยาคุมฉุกเฉินเข้าไปอีก แต่สามารถใส่ถุงยางอนามัยเพื่อช่วยลดโอกาสการตั้งครรภ์ทุกครั้งร่วมไปด้วยได้ให้สังเกตรอบเดือนช่วงยาหมด 21 เม็ดอีกครั้ง ถ้าประจำเดือนไม่มาในช่วงที่เว้นยาหรือยาเม็ดแป้ง ควรยืนยันการตั้งครรภ์ให้แน่ชัดก่อนเริ่มยาแผงถัดไป